A BIZOTTSÁG 1045/2005/EK RENDELETE
(2005. július 4.)
a PHARE-program keretében megvalósuló, határokon átnyúló együttműködési program végrehajtásáról szóló 2760/98/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes közép- és kelet-európai országoknak nyújtott gazdasági támogatásról szóló, 1989. december 18-i 3906/89/EGK tanácsi rendeletre (1) és különösen annak 8. cikkére,
mivel:
(1)
Az Európai Tanács 2004. június 17-18-i brüsszeli ülésén úgy határozott, hogy Horvátország tagjelölt országnak tekintendő, és felkérte a Bizottságot, hogy készítsen el egy előcsatlakozási stratégiát Horvátország részére, beleértve a szükséges eszközöket is.
(2)
A 2257/2004/EK tanácsi rendelet 2005. január 2-tól felvette Horvátországot a PHARE előcsatlakozási eszközben részesülő kedvezményezett országok közé.
(3)
Ezért a 2760/98/EK bizottsági rendeletet (2) módosítani kell annak érdekében, hogy a PHARE-határokon átnyúló együttműködési program kiterjedjen a Horvátország és szomszédos országai közötti határokra is.
(4)
Az e rendeletben előírt intézkedések összhangban vannak az egyes közép- és kelet-európai országok gazdasági szerkezetátalakításával foglalkozó bizottság véleményével,
ELFOGADTA EZT A RENDELETET:
1. cikk
A 2760/98/EK rendelet 2. cikke (1) bekezdésének vége a következő szöveggel egészül ki:
„c)
Horvátország és Olaszország, Horvátország és Szlovénia, Horvátország és Magyarország, Horvátország és Szerbia és Montenegró, Horvátország és Bosznia és Hercegovina”
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. július 4-én.